2011. augusztus 13-án debütált Henderson a Liverpoolban. Ez a szezon első meccse volt és pont egykori klubja, a Sunderland ellen. A mérkőzés során vegyes fogadtatást kapott régi csapata szurkolói részéről. A második meccse az Arsenal ellen 2-0-ra megnyert mérkőzés volt az Emiratesben. Augusztus 27-én szerezte meg első gólját a csapatban, egy Premier League mérkőzésen, a Bolton Wanderers ellen, az Anfielden. Február 26-án kezdőként lépett pályára a Ligakupa döntőjében, Cardiff City ellen. A büntetőpárbajban megnyert meccsen a kezdő sípszótól számítva 58 percet töltött pályán, több mint 89000 néző előtt. A szezon többi részében is, amikor bizalmat kapott, mindig próbált bizonyítani Kenny Dalglishnak. Erre jó példa a Chelsea ellen 4-1-re megnyert meccsen lőtt gólja is.